Azərbaycanda iqlimin istiləşməsi prosesi müşahidə olunur - AZƏRTAC – Azərbaycan Dövlət İnformasiya Agentliyi\nBakı, 23 may, Xatirə Cəfərova, AZƏRTAC\nDünya miqyasında havanın, iqlimin istiləşməsi prosesi gedir. Bu proses Azərbaycanda da müşahidə olunur. Hazırda ölkəmizdə temperaturun dəyişməsi prosesi öyrənilir.\nBu barədə AZƏRTAC-a Azərbaycan Milli Elmlər Akademiyasının akademik H.Əliyev adına Coğrafiya İnstitutunun iqlim və aqroiqlimşünaslıq şöbəsinin baş elmi işçisi, coğrafiya üzrə fəlsəfə doktoru Məhərrəm Həsənov məlumat verib.\nM.Həsənov deyib: “Müəyyən olunub ki, isti hava dalğalarının intensivliyi artıb. Məsələn, 1940-1960-cı illərə nisbətən isti hava dalğalarının sayı son dövrlərdə (1992-2014-cü illər) təqribən 3-4 dəfə artıb. Bu iqlim dəyişmələri təbii ki, həm insan sağlamlığına, həm bitkiçiliyə, həm də təsərrüfatın hər bir sahəsinə təsir edir. Bu istiqamətdə institutda çox geniş tədqiqat işləri aparılır”.\nAlim bildirib ki, tədqiqatlara əsasən, Azərbaycanda havanın orta temperaturu 0,6 dərəcə ilə 1,4-1,5 dərəcə arasında yüksəlib. Həmin prosesə uyğun Azərbaycanın təbii landşaflarının sərhədlərində müəyyən dəyişikliklər nəzərə çarpır. Bu istiqamətdə adaptasiya tədbirləri müəyyənləşdirilməlidir. Əgər istiləşmə prosesi belə davam edərsə istiyə daha tələbkar olan bitkilərin əkilməsi, kənd təsərrüfat bitkilərinin rayonlaşdırılmasına yenidən baxılması lazım gələcək. Müvafiq tədbirlər görülməlidir ki, iqlim dəyişmələri ərzaq təhlükəsizliyinin təmin edilməsinə mane olmasın.\nAZERTAG.AZ :Azərbaycanda iqlimin istiləşməsi prosesi müşahidə olunur


ALBERT AQARUNOVUN XATİRƏ LÖVHƏSİNİN AÇILIŞI OLDU – Tia.Az\nALBERT AQARUNOVUN XATİRƏ LÖVHƏSİNİN AÇILIŞI OLDU\nTİA.AZ xəbər verir ki, bu gün Suraxanı rayonunda Azərbaycanın Milli Qəhrəmanı Albert Aqarunovun adının əbədiləşdirilməsi məqsədilə xatirə lövhəsinin açılışı olub. Mərasim dövlət himninin səsləndirilməsi ilə başlayıb. Tədbirdə Suraxanı rayon İcra Hakimiyyətinin başçısı yanında Şuranın üzvləri, Müdafiə Nazirliyinin, Şuşa rayon İcra Hakimiyyətinin nümayəndələri, Dağ Yəhudiləri dini icmasının rəhbəri Milix Yevdayev Albert Aqarunovun qardaşı Rantik Aqarunov, döyüş yoldaşları vəmedia nümayəndələri iştirak ediblər.\nXatırladaq ki, Albert 25 aprel 1969-cu il Bakı şəhərində anadan olub.\nAlbert tank komandiri təyin edilir və Şuşa cəbhəsinə yollanır. O Xankəndi, Daşaltı, Cəmilli istiqamətində gedən döyüşlərdə erməni faşistlərinin xeyli canlı qüvvəsini və zirehli texnikasını məhv edir. 8 may 1992…\nAqarunov 8 may 1992-cu ildə Şuşa uğrunda gedən döyüşlərdə snayper gülləsinə tuş gəlib və döyüş meydanında həlak olub. Komandir Hacı Əzimovun sözlərinə görə, Aqarunov mövqeyini dəyişərkən öz tankının düz önündə qalmış şəhid əsgər yoldaşlarının cəsədini kənara çəkmək üçün hərbi maşından çıxır. Əvvəlcə tankı düzgün istiqamətə yönəltməsi üçün mexanikinə göstəriş verir. Daha sonra şəhidlərə tərəf qaçır və cəsədləri kənara çəkən zaman erməni snayperinin gülləsinə tuş gəlir.\nAzərbaycan Respublikası prezidentinin 7 iyun 1992-ci il tarixli 833 saylı fərmanı ilə Aqarunov Albert Aqarunoviç ölümündən sonra “Azərbaycanın Milli Qəhrəmanı” adına layiq görülmüşdür.\nVaxtilə tahsil aldığı 154 saylı orta məktəb hazırda onun adını daşıyır.\nÖncəkiMaşallah Əhmədov ziyanı ödəməyə hazırdır\nSonrakı“Onlar heç vaxt yaxşı aktyor ola bilməz”


Ümumi məlumat: Keçmiş SSRİ Ali Təhsil Nazirliyinin qərarına əsasən 1944-cü ildə birinci dəfə Azərbaycan Dövlət Universitetində coğrafiya ixtisası üzrə tələbə qəbulu aparıldı və geologiya-coğrafiya fakültəsi yaradıldı. 1945-1946-cı tədris ilindən fakültədə coğrafiya ixtisası üzrə azərbaycan və rus bölmələrinə tələbə qəbulu aparıldı. Aidiyyətli nazirliklərin və Azərbaycan Elmlər Akademiyası institutlarının kadr tələbatını nəzərə alaraq və fakültədə kartoqrafiya (1972-ci il), hidrometeorologiya (1973-cü il ) və ətraf mühiti mühafizə və təbii ehtiyatlardan səmərəli istifadə (1979-cu il) kafedraları yaradıldı. 1970-ci illərdən BDU geologiya-coğrafiya fakültəsində kartoqrafiya, hidrometeorologiya və ekologiya ixtisaslarına tələbə qəbul edildi.\nİxtisas istiqamətlərinin genişlənməsi və kadr tələbatının artması 1991-ci ildə BDU-da sərbəst coğrafiya fakültəsi təşkil etməyə imkan verdi. 2007-ci ildə coğrafiya fakültəsində yeni və mühüm bir kafedra-«Azərbaycan coğrfiyası» kafedrası təşkil edildi. Beləliklə, hazırda coğrafiya fakültəsi kollektivi təbiət elmlərinin 5 sərbəst istiqaməti üzrə kadr hazırlığını və elmi araşdırmaları yerinə yetirir.\nUniversitetin həyətində son illər meteoroloji stansiya təşkil edilmişdir. Tələbələr burada meteoroloji müşahidələr aparırlar.\nHazırda coğrafiya fakültəsinin bakalavr pilləsində 1333 tələbə təhsil alır (bunlardan 1097 nəfər əyani, 109 nəfər qiyabi şöbədə oxuyur). Magistratura pilləsində 114 nəfər, doktoranturada isə 22 nəfər dissertasiya işləri üzərində çalışır.\nCoğrafiya fakültəsində yay imtahan sessiyasından sonra Azərbaycanın müxtəlif bölgələrində və Altıağac təcrübə bazasında tələbələrin çöl təcrübələri təşkil olunur.\nTədris ili müddətində kafedralar Abşeron-Qobustan, Quba-Xaçmaz, Lənkəran, Şəki-Zaqatala zonalarında maraqlı təbiət və rekreasiya obyektlərinə tələbələrin 1-2 günlük ekskursiyasını təşkil edir və nəticələrini elmi seminarlarda müzakirə edirlər.\nCoğrafiya fakültəsi əməkdaşları “Bakı Universitetinin xəbərləri” elmi jurnalının təbiət elmləri seriyasında maraqlı elmi məqalələrlə çıxış edir və ildə 4 nömrəsi çıxan jurnalın hər sayında coğrafiyanın müxtəlif problemlərinə aid 5-6 məqalə nəşr etdirirlər.\nCoğrafiya fakültəsinin 70 illiyinə, görkəmli coğrafiyaşünas alimlərin yubileylərinə həsr olunmuş elmi konfranslar və yığıncaqlar keçirilmişdir.\n5. Geodeziya və xəritəçilik mühəndisliyi\n6. Turizm və otelçilik\n7. Davamlı inkişafın idarə edilməsi\nü İqtisadi və sosial coğrafiya\nü Azərbaycanın fiziki coğrafiyası\nü Azərbaycanın və onunla qonşu ölkələrin\niqtisadi və sosial coğrafiya\nü Ərazi planlaşdırılması və rayon plana alınması\nü Dünyanın iqtisadi və sosial coğrafiyası\nü Coğrafiyanın tədrisi metodikası və metodologiyası


Ukrayna mətbuatı Xocalı soyqrımının 25-ci ildönümünə xüsusi diqqət ayırıb (FOTO)\nSiyasət 1 Mart 2017 16:37 (UTC+04:00)\nXocalı soyqrımının 25-cü ildönümü ilə bağlı Azərbaycanın Ukraynadakı səfirliyinin, Birləşmiş Ukrayna Azərbaycanlıları Konqresinin və Ukrayna Azərbaycanlı Gənclər Birliyinin təşkilatçılığı ilə Ukraynanın müxtəlif vilayət və şəhərlərində silsilə tədbirlər həyata şecirilib.\nSəfirlikdən Trend-ə verilən məlumata görə, hər il olduğu kimi, bu il də Ukraynada fevral ayını Xocalı ayı elan edən soydaşlarımız erməni vəhşiliyinin Ukrayna ictimaiyyətinə çatdırılmasında xüsusi fəallıq nümayiş etdiriblər. Bu il fevralın 15-dən sonunadək Azərbaycanın Ukraynadakı səfirliyinin və Ukrayna Azərbaycanlıları Konqresinin birgə təşəbbüsü ilə Ukraynanın Xarkov, Dnepropetrovsk, Xmelnitsk, Kirovoqrad, Odessa, Nikolayev, Peromaysk, İvana-Frankovsk, Jitomir, Odessa, Çernovçı, Kiyev və digər şəhərlərinin mərkəzi küçə və meydanlarında, xüsusən də aeroport və magistral yollarında Xocalı soyqrımını özündə əks etdirən biqbordlar yerləşdirilib.\nBu il təşkil olunmuş tədbirlərlə bağlı Ukraynanın aparıcı televiziya və kütləvi informasiya vasitələrində xüsusi reportaj və məqalələr yayımlanıb. .Faciəni 20-ci əsrin qan donduran vəhşilik aktı kimi təqdim edən Ukraynanın ART, UTR, Pershi Kasatski, Odessa, Dnepr, Xmelnitsk, Xarkov, Jitomir, Lvov və digər şəhərlərin məkəzi televiziya kanalları, reytinqli saytlar və portallar erməni silahlı birləşmələrinin Xocalı şəhərində azərbaycanlılara qarşı həyata keçirtdikləri amansız qəddarlıqları bəşər tarixinin vəhşilik salnaməsi kimi xarakterizə ediblər.\nXocalı soyqrımına xüsusi yer ayıran Ukraynanın "Perşiy Kozatskiy" televiziya kanalı Ermənistan-Azərbaycan, Dağlıq Qarabağ probleminin yaranma səbəblərini çoxmilyonlu tamaşaçı auditoriyasına yarım saatlıq xüsusi proqram vasitəsilə çatdırıblar. Jurnalistin çoxsaylı suallarına cavab verən Azərbaycanın Ukraynadakı səfiri Azər Xudiyev ermənilərin son iki əsrdə xarici havadarlarının gücünə arxalanaraq Azərbaycan xalqına və dövlətinə qarşı həyata keçirtdikləri mərhələli işğalçılıq və soyqırım siyasətini tarixi faktlarla çoxmilyonlu tamaşaçıların diqqətinə çatdırıb. Xocalı faciəsinin də ermənilərin son iki əsrdə xalqımıza qarşı həyata keçirtdikləri soyqrım siyasətinin tərkib hissəsi olduğunu bildirib.\nSəfir, həmçinin qurucusu və baş memarı dahi Heydər Əliyev olan müstəqil Azərbaycan dövlətinin qlobal iqtisadi inkişaf tempindən söz açaraq, Prezident İlham Əliyevin rəhbərliyi altında istənilən zaman Azərbaycanın öz ərazi bütövlüyünü bərpa etməyə qadir olduğunu vurğulayıb.\nUkraynalı şairə və rəssam Darya Eftuxovanın Xocalı soyqrımına həsr etdiyi şeir və portret əsasında hazırlanmış videoçarx Ukrayna mətbuatında geniş işıqlandırılıb.\nMilli diasporumuzun Kiyev və Odessa şəhərlərində Ermənistan səfirliyinin və konsulluğunun qarşısında "Rədd ol Qarabağdan!" şüarı altında keçirdiyi etiraz aksiyaları da Ukrayna mediasının xüsusi diqqət mərkəzində olub.


02-05-2019 13:26 - Pia.az - Siyasət 1\n“Erkən uşaqlıq inkişafına qoyulan sərmayələr öz töhfəsini yaxşı verir. Hazırda bu sahələrə nəhəng sərmayələr qoyulur. Ancaq hələ də 4 milyon uşaq bu sahəyə çıxışı təmin edə bilmir”.\nXəbər verilir ki, bu fikirləri UNİSEF-də Uşaq müdafiəsi, Avropa və Mərkəzi Asiya üzrə baş regional məsləhətçi Aaron Qrinberq V Dünya Mədəniyyətlərarası Dialoq Forumu çərçivəsində “Dayanıqlı inkişaf məqsədləri üçün tərəfdaşlığın qurulması” mövzusunda keçirilən beynəlxalq təşkilatların yüksək səviyyəli görüşdə çıxışı zamanı deyib.\nOnun sözlərinə görə, bu sərmayələr uzun müddətli nəticələr əldə etmək üçün qoyulur: “Bir çox dövlətin apardığı tədqiqatlarda çox sayda uşaqların zorakılığa məruz qaldıqları görünür. Dünyada uşaqların 50-70%-i psixoloji, seksual və fiziki zorakılığın qurbanı olur. Erkən uşaqlıq təməl xidmətlərin təmin olunması olduqca vacibdir. Cəmiyyətə izah edilməlidir ki, uşaqlara qarşı bütün zorakılıq növləri aşağı salınmalıdır”.(“Report”)\nAzərbaycan Respublikasının Prezidenti İlham ƏliyevAzərbaycan Respublikasının Prezidenti İlham Əliyev Polşa Respublikasının Prezidenti Andjey Dudaya təbrik məktubu ünvanlayıb. "Report"un xəbərinə görə, təbrikdə deyilir:"Hörmətli cənab Prezident,Ölkənizin milli bayramı – Konstitusiya Günü münasibətilə Sizi və xalqınızı öz adımdan və Azərbaycan xalqı adından səmimi qəlbdən təbrik edirəm.\n02-05-2019 10:38 - Olke.az - Siyasət\n02-05-2019 11:04 - Pia.az - Hadisə\nHindistanın şərqində yerləşən Orissa ştatının rəhbərliyi “Fani” fırtınası təhlükəsinə görə təxminən 800 min nəfərin təxliyə ediləcəyini açıqlayıbONA xəbər verir ki, bu barədə “Times of İndia” qəzeti məlumat yayıb. Ştat sakinləri xüsusi təchiz olunmuş mərkəzlərdə, təhsil qurumlarında və digər etibarlı binalarda yerləşdirilir.\n02-05-2019 09:45 - Pia.az - Siyasət